Αθλητικά γεγονότα του 2008/Δεκέμβριος

Στο λήμμα αναφέρονται σημαντικά αθλητικά γεγονότα στον κόσμο που έλαβαν χώρα το Δεκέμβριο του 2008 συνοδευόμενα από τις πηγές που τα μετέδωσαν.

2 Δεκεμβρίου 
Ποδόσφαιρο: Με τη Χρυσή Μπάλα βραβεύεται ο Πορτογάλος Κριστιάνο Ρονάλντο .

3 Δεκεμβρίου 
 Ποδόσφαιρο: Η Ιντερνασιονάλ γίνεται η πρώτη βραζιλιάνικη ομάδα που κατακτά το Κόπα Σουδαμερικάνα, νικώντας με 1-0 και 1-1 στους δύο αγώνες την Εστουδιάντες της Αργεντινής.

5 Δεκεμβρίου 
 Μηχανοκίνητος αθλητισμός:Επικαλούμενη την οικονομική κρίση, η Χόντα αποχωρεί από τη Φόρμουλα Ένα.

6 Δεκεμβρίου 
 Σκουός: Ολοκληρώνεται το παγκόσμιο ομαδικό πρωτάθλημα γυναικών στο Κάιρο. Η Αίγυπτος κατακτά τον τίτλο, νικώντας με 2-1 στον τελικό την Αγγλία. Το χάλκινο μετάλλιο κερδίζει η Μαλαισία, με νίκη 2-1 επί της Νέας Ζηλανδίας.

7 Δεκεμβρίου 
 Μηχανοκίνητος αθλητισμός: Ο Σεμπαστιάν Λεμπ κερδίζει το Ράλι Μ. Βρετανίας,  με τη Σιτροέν να πανηγυρίζει τον τίτλο στους κατασκευαστές για πρώτη φορά έπειτα από 3 χρόνια. Πρόκειται για την 11η νίκη του Γάλλου μέσα στο 2008, που αποτελεί κατάρριψη του ρεκόρ για τις περισσότερες νίκες μέσα σε μία αγωνιστική περίοδο.
 Άρση βαρών: Ολοκληρώνεται στο Λουτράκι το πανελλήνιο πρωτάθλημα άρσης βαρών. Ο Ηρακλής και ο Άτλας Καλλιθέας κατακτούν τον τίτλο στους άνδρες και στους νέους άνδρες αντίστοιχα, ενώ στις γυναίκες και στις νέες γυναίκες αντιστοιχα κέρδισαν τον τίτλο ο Σπάρτακος Ιωαννίνων και η Νέμεσις Σταυρούπολης. 
Πυγμαχία: Η ΑΕΚ κατακτά το πανελλήνιο πρωτάθλημα ανδρών. 
Τζούντο: Ο Φίλιππος Αμυνταίου στους άνδρες και ο Νικηφόρος Ανατολής Ιωαννίνων στις γυναίκες κερδίζουν την πρωτιά στο πρωτάθλημα.

9 Δεκεμβρίου 
 Ποδόσφαιρο: Ο Παναθηναϊκός κερδίζει με 1-0 την Ανόρθωση Κύπρου και προκρίνεται στους «16» του Τσάμπιονς Λιγκ.

10 Δεκεμβρίου 
 Ποδόσφαιρο: Στη 12η θέση της παγκόσμιας κατάταξης της UEFA αναρριχάται η Εθνική ομάδα ποδοσφαίρου Ελλάδας μετά την πρόκριση του ΠΑΟ στους "16" του Τσάμπιονς Λιγκ.

11 Δεκεμβρίου 
 Ποδόσφαιρο: Παραιτείται από την ΕΠΟ ο Βασίλης Γκαγκάτσης.

12 Δεκεμβρίου 
 Πετοσφαίριση: Σε ισόβια κάθειρξη καταδικάζεται ένας από τους 27 συνολικά κατηγορουμένους για το φόνο του Μιχάλη Φιλόπουλου στη διάρκεια των επεισοδίων στη λεωφόρο Λαυρίου στην Παιανία, το Μάρτιο του 2007 μεταξύ φιλάθλων του Ολυμπιακού και του Παναθηναϊκού.

13 Δεκεμβρίου 
 Καλλιτεχνικό πατινάζ: Ολοκληρώνεται στην Κορέα ο τελικός του Γκραν Πρι της ISU. Ο Τζέρεμι Άμποτ κερδίζει στο απλό των ανδρών  και η Μάο Ασάντα στις γυναίκες. 
 Κέρλινγκ: Η Νορβηγία κατακτά το ευρωπαϊκό πρωτάθλημα κέρλινγκ στους άνδρες, που ολοκληρώνεται στη Σουηδία. Το αργυρό μετάλλιο κέρδισε η Γερμανία και το χάλκινο μετάλλιο πήρε η Σκωτία.  Στις γυναίκες, η Ελβετία πήρε το χρυσό μετάλλιο, Σουηδία το αργυρό και η Δανία το χάλκινο. 
Πυγμαχία: Ο τρεις φορές παγκόσμιος πρωταθλητής βαρέων βαρών Βλαντίμιρ Κλιτσκό κερδίζει νίκη επί του Αμερικανού Χασίμ Ραχμάν για τον τίτλο του IBF, WBO και IBO στην κατηγορία βαρέων βαρών, στο Μανχάιμ της Γερμανίας. Ο Ουκρανός κέρδισε τον αγώνα με τεχνικό νοκάουτ στον 7ο γύρο.

14 Δεκεμβρίου 
 Ξιφασκία: Σε αγώνα του κυπέλλου κόσμου νέων, στο Μπούργκστενφουρτ της Γερμανίας,αργυρό μετάλλιο κερδίζει ο Νίκος Κοντοχριστόπουλος και χάλκινο ο Θοδωρής Νάκης στο ξίφος ασκήσεως. Καθημερινή
Χειροσφαίριση: Η Νορβηγία κερδίζει την Ισπανία με 34-21 στα Σκόπια και κατακτά το ευρωπαϊκό πρωτάθλημα χειροσφαίρισης γυναικών. Το χάλκινο μετάλλιο κατέκτησε η Ρωσία, με νίκη 24-21 επί της Γερμανίας.

15 Δεκεμβρίου 
 Μηχανοκίνητος αθλητισμός: Η  Σουζούκι γίνεται η δεύτερη, μετά τη Χόντα, ιαπωνική εταιρεία που ανακοινώνει την αποχώρησή της από τα πρωταθλήματα μηχανοκίνητου αθλητισμού, εξαιτίας της οικονομικής κρίσης. 
Η Χρυσοπηγή Δεβετζή κατακτά το βραβείο της καλύτερης αθλήτριας της χρονιάς από τον ΠΣΑΤ για 4η συνεχή χρονιά (που αποτελεί ρεκόρ) καθώς ψηφίστηκε από τους αθλητικούς συντάκτες ως η κορυφαία της χρονιάς 2008 με 2.016 ψήφους.  Το βραβείο του καλύτερου αθλητή κερδίζει ο Αλέξανδρος Νικολαΐδης και καλύτερη ομάδα ψηφίζεται το δίδυμο των Ολυμπιονικών της κωπηλασίας, Δημήτρης Μούγιος και Βασίλης Πολύμερος.

16 Δεκεμβρίου 
 Μηχανοκίνητος αθλητισμός: Η Σουμπαρού ανακοινώνει την απόσυρσή της από τους πολυέξοδους αγώνες του παγκοσμίου πρωταθλήματος ράλι.

18 Δεκεμβρίου 
 Πετοσφαίριση: Η ΕΑΠ Πατρών προκρίνεται στη φάση των "8" στο Τσάλεντζ Καπ, νικώντας στην Πάτρα τις Κάννες, με 3-1 σετ. 
 Ποδόσφαιρο: Ο Ολυμπιακός κερδίζει 4-0 τη Χέρτα και έτσι η Ελλάδα φτάνει στην  12η θέση της ειδικής βαθμολογίας της UEFA.

21 Δεκεμβρίου 
Ποδόσφαιρο: Η Μάντσεστερ Γιουνάιτεντ κατακτά το Παγκόσμιο κύπελλο συλλόγων, με νίκη (1-0) επί της κατόχου του Κόπα Λιμπερταδόρες, Ντεπορτίβο Κίτο του Ισημερινού, στον τελικό που διεξάγεται στη Γιοκοχάμα.

24 Δεκεμβρίου 
 Υγρός στίβος:Ο Ισπανός Άσβιν Βίλντενμπερ καταρρίπτει την παγκόσμια επίδοση στα 100 μ. ύπτιο στην 25άρα πισίνα, στη διάρκεια του ισπανικού πρωταθλήματος. 

 93